
1. Vispārīgā informācija

1.1. Iepirkuma identifikācijas numurs

RAKUS 2020/44M
1.2. Pasūtītājs

SIA „Rīgas Austrumu klīniskā universitātes slimnīca”, turpmāk tekstā Pasūtītājs
Pasūtītāja rekvizīti: 

adrese: Hipokrāta ielā 2, Rīgā, LV - 1038,

reģistrācijas nr. 40003951628, 

tālrunis 67042400, fakss 67042786.

Bankas rekvizīti:

Banka: A/S Swedbank

Bankas kods HABALV22

Konta Nr. LV24HABA0001407045805
1.3. Iepazīšanās ar iepirkuma procedūras nolikumu

1.3.1. Pasūtītājs nodrošina brīvu un tiešu elektronisku pieeju iepirkuma procedūras, turpmāk Iepirkuma procedūra, Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma procedūras dokumentiem, t.sk., skaidrojumiem, grozījumiem, atbildēm uz jautājumiem, Elektronisko iepirkumu sistēmas (turpmāk – EIS) e- konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.
1.3.2. Paziņojums par Iepirkuma procedūru tiek publicēts arī Iepirkumu uzraudzības biroja (turpmāk – IUB) tīmekļa vietnē: www.iub.gov.lv.
1.3.3. Lejupielādējot Iepirkuma procedūras dokumentus, pretendents uzņemas atbildību sekot līdzi Pasūtītāja sniegtajai papildu informācijai, kas tiek publicēta EIS e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.

1.3.4. Kontaktpersonas telefoniskām konsultācijām:

1.3.4.1. par tehnisko specifikāciju – Jānis Gaveika, Tehniskais vadītājs stacionārā „Tuberkulozes un plaušu slimību centrs”, tālr. 6704 8207, 29242853.
1.3.4.2. par procedūru- Līga Cirpone, tālr. +371 67042336.

1.4. Piedāvājumu iesniegšanas vieta, datums, laiks un kārtība
1.4.1. Saskaņā ar Publisko iepirkumu likuma, turpmāk PIeL, 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e- konkursu apakšsistēmu. Ārpus EIS e- konkursu apakšsistēmas iesniegtie piedāvājumi tiks atzīti par neatbilstošiem un noraidīti, un neatvērti tiek nosūtīti atpakaļ iesniedzējam.

1.4.2. Informāciju par to, kā piegādātājs var reģistrēties EIS e- konkursu apakšsistēmā skatīt: https://www.eis.gov.lv/EIS/Publications/PublicationView.aspx?PublicationId=883.
1.4.3. Piedāvājumu iesniegšanas termiņš noteikts līdz 2020. gada 12. maijam plkst.1300.
1.5. Piedāvājuma noformēšana

1.5.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas pretendenta izvēles iespējas:
1.5.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma procedūras sadaļā ievietotās formas un laukus;

1.5.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk., ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.5.2. Iesniedzot piedāvājumu, pretendents paraksta piedāvājumu ar EIS elektronisko parakstu vai ar elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu paraksta pretendenta pārstāvēt tiesīgā persona vai tā pilnvarota persona, pievienojot pārstāvību apliecinošu dokumentu/dokumentus (skenēts dokumenta oriģināls PDF formātā). Ja pretendents ir piegādātāju apvienība, piedāvājumu paraksta piegādātāju apvienības dalībnieku pārstāvju pilnvarota persona.

1.5.3. Sagatavojot piedāvājumu, pretendentam jāievēro, ka piedāvājuma dokumenti un EIS e-konkursu apakšsistēmas ievadlauki jāaizpilda tikai elektroniski, prasītajā faila formātā.

1.5.4. Iesniedzot piedāvājumu, pretendents pilnībā atzīst visus iepirkuma procedūras Nolikumā (t.sk., tā pielikumos un formās, kuras ir ievietotas EIS e-konkursu apakšsistēmas šīs Iepirkuma procedūras sadaļā) ietvertos nosacījumus.

1.5.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājumu atvēršanas termiņa jāiesniedz derīga elektriska atslēga un parole šifrētā dokumenta atvēršanai.

1.5.6. Piedāvājumā iekļautajiem dokumentiem un to noformējumam jāatbilst normatīvo aktu prasībām.
1.5.7. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.

1.5.8. Ja Pasūtītājam rodas šaubas par iesniegtā dokumenta kopijas autentiskumu, tas PIeL 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
1.5.9. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
1.5.10. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar normatīvo aktu noteikumiem. Par dokumentu tulkojuma atbilstību oriģinālam atbild pretendents.

1.5.11. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
1.6. Objekta apsekošana
1.6.1. Objekta apsekošana pretendentiem ir obligāta.

1.6.2. Ieinteresētā piegādātāja pārstāvjiem jāsazinās ar kontaktpersonu par iespēju veikt objekta apskati konkrētā laikā. Kontaktpersona- Jānis Gaveika, Tehniskais vadītājs stacionārā „Tuberkulozes un plaušu slimību centrs”, tālr. 6704 8207, 29242853.

1.6.3. Ierodoties uz apsekošanu ieinteresēto piegādātāju pārstāvjiem jābūt rakstveida pilnvarai pārstāvēt ieinteresēto piegādātāju attiecībā uz objekta apskates veikšanu, ja attiecīgais piegādātāja pārstāvis nav piegādātāja likumiskais pārstāvis (piemēram, valdes loceklis, prokūrists).

1.6.4. Pēc objekta apsekošanas ieinteresēto piegādātāju pārstāvis un pasūtītāja pārstāvis parakstās objekta apsekošanas aktā, bet pretendents objekta apsekošanas akta PDF kopiju pievieno piedāvājumam.
1.6.5. Objekta apsekošanas laikā ieinteresēto piegādātāju pārstāvjiem tiek dota iespēja pārliecināties par visiem izmēriem, novietojumu, tehnisko stāvokli, piekļūšanu darbu zonai (tai skaitā materiālu piegādes, glabāšanas un būvgružu izvešanas iespējas), būvdarbu zonas robežas un būvlaukuma vadības un sadzīves telpu izvietošanas iespējas, iespēju veidot pagaidu un pastāvīgos pieslēgumus elektroapgādes tīkliem, un šo pieslēgumu vietas.

1.6.6. Pretendenta pārstāvim apskates laikā jānovērtē objekts tā, lai pretendenta piedāvājumā būtu ietverti visi potenciāli iespējamie darbi, materiāli, un citi izdevumi pilnā apjomā.

2. Informācija par iepirkuma priekšmetu

2.1. Iepirkuma priekšmeta apraksts

2.1.1. Iepirkuma priekšmets: Jauna apkures katla iegāde un montāža stacionārā “Tuberkulozes un plaušu slimību centrs”.
2.1.2. Klasifikācija.
CPV kods: 44621220-7 (centrālās apkures katli);
      45333000-0 (gāzes ierīču uzstādīšana).
2.1.3. Iepirkuma priekšmets nav sadalīts daļās.
2.1.4. Pretendents var iesniegt piedāvājumu tikai par visu iepirkuma priekšmetu kopā.
2.1.5. Pretendents nevar iesniegt piedāvājuma variantus.
2.2. Iepirkuma līguma izpilde
2.2.1. Iepirkuma līguma projekts noteikts Nolikuma 3. pielikumā.
2.2.2. Izpildes un nodošanas termiņš: līdz 3 (trīs) mēnešiem no objektu nodošanas darbu izpildei.
2.2.3. Līguma izpildes vieta: stacionārs “Tuberkulozes un plaušu slimību centrs”, Stopiņu novads, “Upeslejas”.
2.2.4. Visā Darbu izpildes laikā un vēl 30 dienas pēc būvdarbu izpildes jābūt spēkā būvuzņēmēja civiltiesiskās apdrošināšanas līgumam un būvuzņēmēja visu risku apdrošināšanas līgumam šim atsevišķajam objektam, ar iekļautu apdrošināšanu pret kaitējumu Pasūtītāja esošajam īpašumam ar apjomu vismaz EUR 50 000 (piecdesmit tūkstoši euro).
2.2.5. 10 (desmit) darba dienu laikā pēc Līguma noslēgšanas Uzņēmējs iesniedz Pasūtītājam Līguma saistību izpildes nodrošinājumu (bankas garantiju) pēc Līguma 2. pielikumā pievienotās formas 5% apmērā no Līguma summas, kas sastāda EUR ____,__ (________ euro un __ centi). Saistību nodrošinājuma nosacījumi noteikti Līguma 8.3. un 9.2. punktos.

2.2.6. Pasūtītājs veic norēķinus par Uzņēmēja veiktajiem Darbiem 30 (trīsdesmit) kalendāra dienu laikā no dienas, kad Iekārta nodota ekspluatācijā un Pasūtītājs un saņēmis rēķinu.
3. Prasības pretendentiem

3.1. Pretendents ir reģistrēts normatīvajos aktos noteiktajā kārtībā.

3.2. Pretendenta pārstāvis ir piedalījies Objekta apsekošanā.
3.3. Pretendentam ir normatīvajos aktos noteiktajā kārtībā izsniegta licence gāzes iekārtu izbūvei, ja to paredz normatīvie akti.
3.4. Pretendents iepriekšējo trīs gadu laikā ir realizējis vismaz 3 (trīs) gāzes apgādes sistēmu izbūvi, pārbūvi, atjaunošanas vai remonta darbus.
3.5. Pretendents var nodrošināt šādus galvenos speciālistus:
3.5.1. Speciālo būvdarbu vadītāju, kurš ir ieguvis sertifikāciju atbilstoši LR normatīvo aktu prasībām būvniecības jomā - būvprakses sertifikātu siltumapgādes un ventilācijas sistēmu būvdarbu vadīšanā,  sertifikācija ir spēkā esoša;

3.5.2. Speciālo būvdarbu vadītāju, kurš ir ieguvis sertifikāciju atbilstoši LR normatīvo aktu prasībām būvniecības jomā - būvprakses sertifikātu elektroietaišu izbūves darbu vadīšanā, sertifikācija ir spēkā esoša.
3.5.3. Speciālo būvdarbu vadītāju, kurš ir ieguvis sertifikāciju atbilstoši LR normatīvo aktu prasībām būvniecības jomā - būvprakses sertifikātu sadales un lietotāju gāzes apgādes sistēmu būvdarbu vadīšana, sertifikācija ir spēkā esoša.
3.6. Pretendentam jābūt vismaz 2 (diviem) darbiniekiem (remontatslēdzniekiem) ar tiesībām veikt gāzes bīstamos darbus.
3.7. Pretendentam jābūt vismaz 1 (vienam) elektromontierim ar vismaz “Bz” elektrodrošības kvalifikācijas grupu.

3.8. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:

3.8.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

3.8.2. piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150  euro;

3.8.3. iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

3.8.4. Nolikuma 3.8.1., 3.8.2., 3.8.3. punktu noteikumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā, kā arī uz personālsabiedrības biedru, ja pretendents ir personālsabiedrība.

4. Piedāvājuma dokumenti

4.1. Pretendenta pieteikums dalībai iepirkuma procedūrā atbilstoši pieteikuma formai, kas pievienota iepirkuma Nolikumam kā 2. pielikums.
4.2. Objekta apsekošanas akts (akta forma- Nolikuma 4. pielikumā).

4.3. Normatīvajos aktos noteiktajā kārtībā izsniegta licence gāzes iekārtu izbūvei, ja to paredz normatīvie akti.

4.4. Pretendenta sagatavots pieredzes apraksts (norādot pasūtītāju, pasūtītāja kontaktpersonu, pasūtījuma būtību un līgumcenu), kas apliecina Pretendenta atbilstību Nolikuma 3.4. punkta prasībām. (aizpildīta Nolikuma 5. pielikuma forma). 

4.5. Pretendenta būvdarbu vadītāja apliecinājums (aizpildīta Nolikuma 7. pielikuma forma).
4.6. Pretendenta darbinieku kvalifikācijas dokumenti, kas apliecina Pretendenta atbilstību Nolikuma 3.6. punkta prasībām.

4.7. Pretendenta darbinieka kvalifikācijas dokumenti, kas apliecina Pretendenta atbilstību Nolikuma 3.7. punkta prasībām.

4.8. Tehniskais piedāvājums, kurš jāiesniedz aizpildot Nolikuma 10.pielikuma formu.
4.9. Finanšu piedāvājums, kurš jāiesniedz aizpildot Nolikuma 6. pielikuma formu.
4.8.1. jāaizpilda visas finanšu piedāvājuma pozīcijas, t.i., finanšu piedāvājumā jāpiedāvā pakalpojumi visās pozīcijās;

4.8.2. piedāvājuma cenā ir jāietver visas izmaksas, t.sk. transporta izdevumi, nodokļi, nodevas, izdevumi par iespējamiem pakalpojumiem un visas citas izmaksas, izņemot PVN, kuras rodas vai var rasties pretendentam veicot Darbus;

4.8.3. piedāvājuma cena ir jānorāda euro, uzrādot ne vairāk kā divus ciparus aiz komata;
4.8.4. par finanšu piedāvājuma aritmētisko precizitāti atbild pretendents, Pasūtītājs finanšu piedāvājuma formā nav ievietojis aizsargātas formulas.
5.1. Piedāvājumu vērtēšana

5.1.1. Vērtēšana notiek sekojoši:

5.1.1.1. piedāvājumu noformējuma pārbaude;

5.1.1.2. tehnisko piedāvājumu atbilstības pārbaude;

5.1.1.3. finanšu piedāvājumu atbilstības pārbaude;

5.1.1.4. piedāvājuma izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;
5.1.1.5. pretendenta, kuram būtu piešķiramas iepirkuma līguma slēgšanas tiesības, atbilstības kvalifikācijas prasībām pārbaude;

5.1.1.6. pretendenta, kuram būtu piešķiramas iepirkuma līguma slēgšanas tiesības, atbilstības PIeL 9. panta astotās daļas noteikumiem pārbaude.

5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

5.1.2.1. pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.2.2. pretendents izslēdzams atbilstoši PIeL noteikumiem;

5.1.2.3. pretendents norādījis nepatiesas ziņas;

5.1.2.4. pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);

5.1.2.5. piedāvājums neatbilst Nolikumā norādītajām prasībām.

5.1.3. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5.1.4. Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisija pieprasa pretendentam izskaidrot iesniegto informāciju.

5.2. Piedāvājuma izvēles kritērijs

5.2.1. Iepirkuma komisija izvēlas piedāvājumu ar viszemāko cenu no Nolikuma prasībām atbilstošajiem pretendentiem un piedāvājumiem.
5.2.2. Piedāvājuma cena ir maksas par tehnisko apkalpošanu un maksas par remontu stundām summa.

5.2.3. Ja pretendentu piedāvātās cenas ir vienādas, par uzvarētāju tiek noteikts pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
5.2.4. Ja pretendentu vērtējums arī pēc Nolikuma 5.2.3. punkta kritērija ir vienāds, komisija rīko sēdi, kurā veic izlozi, pieaicinot pretendentu pārstāvjus.
6. Iepirkuma līguma slēgšana
6.1. Pasūtītājs slēgs ar izraudzīto pretendentu iepirkuma līgumu pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma 3. pielikums).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja uzvarējušais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu.

6.4. Ja uzvarējušais pretendents 5 (piecu) darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt iepirkuma līgumu.

Nolikumam ir sekojoši pielikumi:

1. pielikums- tehnoloģiskā shēma;

2. pielikums- pieteikuma forma;

3. pielikums- iepirkuma līguma projekts;

4. pielikums- objekta apsekošanas akta forma;

5. pielikums- pretendenta pieredzes saraksta forma;

6. pielikums- finanšu piedāvājuma forma;
7. pielikums- būvdarbu vadītāja apliecinājums;
8. pielikums- apakšuzņēmēju saraksta forma;
9. pielikums- apakšuzņēmēja apliecinājuma forma;
10.pielikums- tehniskā specifikācija.

Iepirkuma komisijas priekšsēdētājs:






Gatis Blumbahs
PAGE  
2
RAKUS IeLD


